Diari Oficial de la Generalitat Valenciana


Sumari del DOGV 8279, del 23-04-2018 (2018/3066)

Informació pública de l'aprovació de l'informe ambiental i territorial estratègic del Pla de reforma interior de l'APD número 15, l'Alcoraia, del Pla general.
--------------------------------------------------------------------------------------------------------------------------------------------------------------

### Dades del document

Número de DOGV
:   8279

Data del DOGV
:   23-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/3066


Data del document
:   23-03-2018

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública de l'aprovació de l'informe ambiental i territorial estratègic del Pla de reforma interior de l'APD número 15, l'Alcoraia, del Pla general. [2018/3066]  
Amb data 22 de març de 2018, la regidora delegada d'Urbanisme ha resolt:  
  
«Decret. Sobre aprovació de l'informe ambiental i territorial estratègic en l'expedient de redacció i aprovació del Pla de reforma interior de l'APD núm. 15, l'Alcoraia, del Pla general d'Alacant.  
1. Antecedents i objecte  
El Pla general establix els criteris per a l'ordenació de determinades àrees de sòl urbà, l'ordenació detallada dels quals no es contemplava directament en el document, i es preveu el seu desenvolupament a través de plans de reforma interior o estudis de detall. Aquests àmbits es designen en els plans de qualificació amb les sigles APD, àrees de planejament diferit. L'annex del Pla general agrupa diversos APD ?els numerats del 15 al 20- que presenten característiques semblants, la qual cosa implica que els criteris d'ordenació han de ser semblants. Tots tenen el seu origen en la parcel·lació, venda i construcció d'antigues finques, generalment partint de les condicions d'anteriors planejaments per a zones rústiques. Entre aquests, es troba l'APD/15, situat en la partida de l'Alcoraia.  
L'ordenació de l'APD/15 es preveia escometre per mitjà d'un PERI d'iniciativa municipal, la redacció del qual hauria d'haver-se dut a terme durant el primer quadrienni del programa del Pla general vigent.  
Han transcorregut més de 25 anys des que va véncer el termini que atorgava el Pla general per a desenvolupar l'àmbit, sense que l'Ajuntament haja elaborat el document. Per aquesta raó ?i davant de les reiterades peticions de diverses associacions de veïns de la partida?, es va considerar necessari redactar el corresponent instrument d'ordenació. Amb tal fi, es va contractar la redacció del projecte amb l'arquitecte Alejandro Ammiano Valera.  
En compliment del contracte, el passat 22 de desembre -E2017083083-, el senyor Ammiano va presentar l'esborrany del pla i el document inicial estratègic (DIE). Ambdós documents es van considerar aptes als efectes de continuar la tramitació, raó per la qual, per mitjà d'un decret de data 9 de gener, es van admetre a tràmit i es van sotmetre a consultes de la Diputació Provincial, Aigües Municipalitzades d'Alacant, Societat del Canal de Regs de Llevant, i regidories de Medi Ambient i de Tràfic, que havien de pronunciar-se en el termini màxim de 20 dies hàbils des de la recepció de la sol·licitud d'informe.  
  
  
2. Consideracions jurídiques sobre l'avaluació ambiental: òrgan ambiental  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva es va incorporar al dret intern per mitjà de la Llei 21/2013, de 9 de desembre, d'avaluació ambiental, i al dret autonòmic, per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei del sòl i rehabilitació urbana, establix en l'article 22 que els instruments d'ordenació territorial i urbanística estan sotmesos a avaluació ambiental.  
La LOTUP establix en l'article 48 que en l'avaluació ambiental i territorial estratègica dels plans participen les següents persones i institucions:  
«a) Òrgan promotor: òrgan d'una administració pública, estatal, autonòmica o local, que inicia el procediment per a l'elaboració i adopció d'un pla o programa i, en conseqüència, ha d'integrar els aspectes ambientals i territorials en el seu contingut a través d'un procés d'avaluació ambiental i territorial estratègica.  
Els plans i programes d'iniciativa privada es tramitaran per l'òrgan promotor públic competent.  
b) Òrgan substantiu: òrgan de l'administració pública que ostenta les competències per a adoptar o aprovar un pla o programa.  
c) Òrgan ambiental i territorial: és l'òrgan autonòmic, dependent de la conselleria competent en matèria d'ordenació del territori i medi ambient que realitza l'anàlisi tècnica dels expedients d'avaluació ambiental i territorial, formula les declaracions ambientals i territorials estratègiques, i en col·laboració amb l'òrgan promotor i substantiu, vetla per la integració dels aspectes ambientals, junt amb els territorials i funcionals, en l'elaboració del pla o del programa. L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjuí de l'assistència i la cooperació de les diputacions provincials d'acord amb la legislació de règim local, en els casos següents:  
  
1. En els instruments de planejament urbanístic que afecten únicament i exclusivament l'ordenació detallada del sòl urbà definida en la present llei.  
?/...»  
2. Com establix l'article 46.3 de la LOTUP, l'òrgan ambiental i territorial, en aquest cas l'Ajuntament, ha de determinar si és procedent l'avaluació ambiental i territorial estratègica simplificada o ordinària en la tramitació dels plans que, establint un marc per a l'autorització en el futur de projectes, no complisquen els altres requisits mencionats en l'apartat 1 del mateix precepte. És a dir, que no es tracte de projectes sotmesos a impacte ambiental o, encara que es tracte d'aquests últims, «establisquen l'ús, a nivell municipal, de zones de reduïda extensió». Per a això, ha de tindre en consideració, d'una banda, el resultat de les consultes evacuades; i d'una altra, els criteris de l'annex VIII de la llei.  
  
En el supòsit del PRI de l'APD/15, l'ordenació proposada constituïx el marc per a l'autorització dels usos propis del sòl urbà de segona residència (SR1), en els termes en què aquests estan delimitats per les vigents normes del Pla general. L'ús característic serà el residencial d'habitatge unifamiliar.  
  
3. Consultes efectuades  
3.1. Regidoria de medi ambient  
Si bé admet que el projecte no té especial incidència mediambiental, suggerix la incorporació d'arbratge en les parcel·les reservades a equipaments públics, davant de la inexistència de reserva de zones verdes. Sol·licita ampliar la informació relativa a la manera de gestió de les aigües residuals generades en el sector.  
3.2. Regidoria de Mobilitat  
L'informe del Departament Tècnic de Tràfic es referix, en síntesi, als aspectes següents:  
1. Considera que l'increment de tràfic que es generarà com a conseqüència de l'augment poblacional podrà ser absorbit per les carreteres existents.  
2. Creu necessari justificar:  
La funcionalitat d'alguns enllaços i trams del viari proposat, així com proposar, si és el cas, altres alternatives. Al seu torn, fa referència a l'existència de camins públics no previstos en la proposta.  
  
Les dimensions mínimes de l'amplària del viari i la seua jerarquització d'acord amb la normativa vigent.  
3. Realitza una sèrie de recomanacions respecte als distints recorreguts que es realitzen en l'àmbit de vianants, ciclista i de transport col·lectiu.  
3.3. Diputació Provincial  
El Servei Tècnic del Departament de Carreteres emet informe desfavorable del projecte, pel fet que no s'han tingut en compte les zones d'afecció de la carretera provincial CV-824 Sant Vicent del Raspeig a l'A-31 per la Canyada del Fenollar a l'Alcoraia. Això implica que la zona destinada a equipament social en l'illa RE-M4 haurà d'eliminar-se.  
  
Condiciona qualsevol intervenció en l'àmbit d'actuació a la prèvia execució de la rotonda d'accés al sector.  
3.4. Aigües d'Alacant  
Informa que el depòsit d'aigua potable existent en el sector no es troba en funcionament, per la qual cosa considera innecessari el camí d'accés previst en l'esborrany del pla.  
I, a més, exigix que l'evacuació d'aigües residuals es realitze per mitjà de col·lector per gravetat fins a la connexió amb el col·lector més pròxim, que discorre en paral·lel a l'autovia de Madrid-Alacant i finalitza amb l'estació de la depuradora del Racó de Lleó. De la mateixa manera, haurà de solucionar-se l'escolament superficial de les aigües pluvials originades en l'àmbit.  
  
4. Informe municipal sobre l'adequació mediambiental de l'alternativa proposada  
Consta en l'expedient l'informe elaborat pel Departament Tècnic de Planejament, de data 20 de març, relatiu a l'adequació mediambiental de l'alternativa de planejament proposada:  
4.1. Motius de selecció de les alternatives contemplades  
El PRI té per objecte el desenvolupament de l'àmbit de sòl urbà de segona residència (SR1), denominat APD/15, al considerar que les seues «condicions d'edificació, parcel·lació i seudourbanització les fan ja no susceptibles d'usos agrícoles». Per tant, l'alternativa 0 de l'esborrany del pla, que planteja la desclassificació del sòl per a transformar-lo en sòl no urbanitzable, es considera inviable. Per això s'ha optat per l'alternativa 1, que manté les directrius fixades en l'annex del Pla general per al seu desenvolupament.  
4.2. Incidència de la normativa supramunicipal o sectorial  
S'han revisat els següents plans d'acció territorial per a comprovar la seua possible incidència en l'àmbit de l'APD/15:  
PATRICOVA  
PATIVEL  
PATFOR  
PAT de la Infraestructura Verda i Paisatge  
Catàleg de zones humides  
Xarxa Natura 2000  
Pla integral de residus  
De l'anàlisi dels documents anteriors, es verifica que no hi ha normativa sectorial a considerar que afecte l'àmbit de l'APD/15.  
4.3. Incidència en altres plans territorials i sectorials  
El desenvolupament de l'alternativa 1 de l'APD/15 no afecta cap pla territorial o sectorial ni tampoc incidix en cap instrument de planejament parcial. No obstant això, en l'actualitat està en tramitació el Catàleg de proteccions i l'estudi de paisatge, per la qual cosa s'ha estudiat la possible influència d'aquests documents en el desenvolupament del sector:  
L'àmbit de l'APD15 es troba inclòs en la unitat de paisatge UP-07 l'Alcoraia, amb un valor paisatgístic mitjà. Aquesta unitat, per no aconseguir valoració alta o molt alta, no es va incloure en la secció de paisatge del Catàleg de proteccions, pendent d'aprovació. Sí que formen part de la seua conca visual els recursos paisatgístics de la Serra de les Àguiles i Serra Mitjana, la visió de les quals no resultaria afectada per plantejar-se en el sector una tipologia edificatòria de poca altura que manté les característiques paisatgístiques de l'entorn rural tal com indica l'article 11.3.a de la LOTUP.  
No existixen en l'àmbit ?ni en el seu entorn immediat- béns inclosos en la secció cultural del Catàleg de proteccions.  
  
5. Informe municipal sobre aspectes tècnics que hauran d'incloure's en la versió del PRI que se sotmetrà a informació pública  
Si bé l'esborrany del PRI i el DIE, presentats en el Registre Municipal el passat 22 de desembre de 2017, complien els requisits documentals exigits per a l'inici de la tramitació ambiental, i així es va fer constar en un informe tècnic municipal de data el 29 de desembre de 2017, a la vista de l'esmentada documentació i del resultat de les consultes, l'esmentat informe del Departament Tècnic de Planejament, de data 20 de març, fa referència als aspectes que, preceptivament, hauran d'incloure's en la versió del PRI que se sotmeta a informació pública, després de l'aprovació de l'informe ambiental:  
5.1. Ordenació: es preservaran de la urbanització les zones de pendent elevat, tal com determina l'article 8.c de la LOTUP. Per això, l'elevació sobre la qual se situa el depòsit d'aigua ?actualment en desús segons la informació facilitada per Aigües d'Alacant- es qualificarà com a zona verda.  
5.2. Tipologia: l'esborrany del pla presentat es remet al capítol 10é del títol V del Pla general, que definix la clau SR ?nuclis de segona residència?. A fi d'ajustar les noves edificacions a la realitat existent i mantindre el caràcter rural de les construccions actuals, es fixarà la clau SR1 ?grau 1?, amb parcel·la mínima de 1.000 m²s, ocupació del 20 %, i l'edificabilitat en m² de superfície útil de 0,2 m²/m². No es permetran, per tant, les agrupacions d'habitatges en parcel·la ni la tipologia d'habitatge adossat o apariat.  
5.3. Usos: l'ús característic serà el residencial d'habitatge unifamiliar ?no s'admet l'habitatge mínim excepcional de l'article 91.4 de les normes del Pla general?, i es permeten com a usos complementaris:  
- terciari comercial terciari comercial: en edifici exclusiu i planta baixa.  
- terciari oficines: en edifici exclusiu i planta baixa.  
- industrial: només s'admeten els tallers artesanals en planta baixa ?no s'admeten els tallers de reparació?.  
- dotacions i infraestructures: en edifici exclusiu.  
5.4. Estàndards dotacionals: el còmput d'estàndards s'ajustarà al que disposa l'annex IV de la LOTUP, tenint en consideració que l'àmbit de l'APD/15 es classifica com a sòl urbà i té un alt grau de consolidació. No es tracta d'una àrea de nou desenvolupament, per la qual cosa les exigències de sòl dotacional poden minorar-se, com indica l'article 4.7 de l'annex IV del Pla general.  
5.5. Càlcul de l'aprofitament tipus: haurà de recalcular-se una vegada introduïdes en el projecte les modificacions que s'indiquen en l'informe tècnic de data 20 de març.  
5.6. Xarxa viària:  
Com s'ha indicat, el Pla general classifica l'APD/15 com a sòl urbà; es tracta d'un àmbit amb un grau de consolidació de l'edificació i del viari molt elevat. Aquests camins i construccions ?moltes d'elles, cases cova- s'han adaptat a l'abrupta orografia que presenta el terreny. Per això, resulta complicat variar l'estructura viària actual; l'única possibilitat radica a dur a terme ampliacions de la trama en aquells punts en què, tant el relleu com la presència d'edificacions ho permeten. No són, per tant, d'aplicació les condicions dimensionals que indica l'epígraf 2.4 de l'annex IV de la LOTUP per a zones de nou desenvolupament -és a dir, aplicables al sòl urbanitzable-: ha de tindre's en compte el caràcter de sòl urbà i la realitat que presenta.  
  
Per això, s'ha optat per consolidar i millorar el traçat actual, creant un nou viari de connexió entre el camí del Trinquet i el camí del Baldeo.  
  
D'altra banda, l'esborrany contempla la creació d'un camí d'accés al depòsit d'aigua potable que no és necessari, perquè Aigües Municipalitzades d'Alacant ha informat, en el període de consultes, que l'esmentat depòsit està en desús. Haurà de suprimir-se.  
La Llei 6/1991, de 27 de març, de carreteres de la Comunitat Valenciana establix unes franges d'afecció per a la carretera CV-824 -el traçat de la qual discorre paral·lel al sector-, en què hauran de tindre's en compte les limitacions que la legislació establix per a reorganitzar l'ordenació proposada.  
Es justificarà la funcionalitat dels següents elements de la proposta de xarxa viària estudiant, si és el cas, solucions alternatives:  
- rotonda que connecta el sector amb la carretera CV-824.  
- vials en fons de sac.  
Es conservarà com una via de doble sentit de circulació el camí del Trinquet, el viari de major jerarquia que discorre per l'àmbit; i es garantirà que tots els vials tinguen unes dimensions mínimes de 5 metres i un pendent no superior al 12 %.  
Recorregut de vianants: haurà de justificar-se que els recorreguts de vianants poden realitzar-se en les condicions d'accessibilitat i seguretat que determina la Llei de mobilitat de la Comunitat Valenciana.  
Recorregut ciclista: s'integrarà la reserva d'espai per al carril bici existent en la carretera CV-824 i se li donarà continuïtat pel camí del Trinquet.  
Transport públic col·lectiu: la rotonda d'accés al sector des de la carretera CV-824 es dimensionarà de manera que permeta el gir dels vehicles de transport públic col·lectiu i de vehicles pesats; i, a més, haurà de reservar-se espai suficient per a la ubicació de la capçalera i les parades de la línia d'autobusos existents, així com preveure espai per a possibles ampliacions de línia.  
Transport escolar: en la definició de l'espai que es destine a aquest tipus de transport hauran de tindre's en compte les condicions de seguretat adequades.  
5.7. Infraestructures de sanejament: l'evacuació de les aigües residuals i pluvials haurà de realitzar-se segons el que disposa l'informe d'Aigües Municipalitzades d'Alacant.  
5.8. Inventari d'edificacions: haurà de completar-se l'inventari que indica l'article 40.3.a 4t de la LOTUP com a part de la documentació integrant del PRI sense eficàcia normativa. S'observa que no s'han contemplat algunes de les construccions i cases cova existents en l'àmbit. A més, les imatges incloses en les fitxes hauran de permetre el reconeixement de les construccions a què es referix.  
5.9. Arbratge monumental: s'han detectat en l'àmbit exemplars d'arbratge de gran port que podrien incloure's com a elements catalogats dins de la secció natural del Catàleg de proteccions. Per a la seua valoració, s'ha sol·licitat informe el departament tècnic de zones verdes de la Regidoria de Medi Ambient. Una vegada evacuat, el seu resultat s'incorporarà al pla, sempre que l'ordenació prevista ho permeta.  
  
5.10. Percentatge mínim d'edificació amb destinació HPP: l'article 33 de la LOTUP indica que en el sòl urbà haurà de realitzar-se una previsió de sòl per a habitatges de protecció pública del deu per cent de l'increment de l'edificabilitat residencial que es genere. No obstant això, establix que en zones de segona residència podrà justificar-se la seua innecessarietat i podrà preveure l'emplaçament de part o de la totalitat de la dita reserva en altres àrees del territori.  
5.11. Estudis de detall: podran formular-se estudis de detall amb l'abast que establix l'article 41 de la LOTUP. Se suprimirà la possibilitat d'ordenació per mitjà d'estudi de detall d'agrupacions d'habitatges aïllats en parcel·la comuna en règim de propietat horitzontal.  
  
5.12. Titularitat dels viaris que integren el sector: la trama viària proposada conserva el viari existent, ampliant-lo puntualment per a millorar el seu funcionament a l'unir el camí del Trinquet amb el camí del Baldeo. S'ha sol·licitat informe tècnic al departament de topografia per a verificar la titularitat dels camins actuals oberts a l'ús públic.  
  
  
6. Sentit de l'informe ambiental  
Com ha quedat de manifest en els apartats anteriors, l'informe de la Regidoria de Medi Ambient és favorable a la tramitació del present expedient de redacció i aprovació del PRI que ordena el sector APD/15, de l'Alcoraia.  
Mentre que les modificacions requerides en els informes de les regidories de Medi Ambient i de Mobilitat, Aigües d'Alacant, Diputació Provincial, i en l'informe del Departament Tècnic de Planejament, de data 20 de març, s'incorporaran, preceptivament, a la versió del PRI posterior a l'esborrany, que se sotmetrà a informació i participació pública.  
De les actuacions hagudes en aquest expedient, no es desprén l'existència de problemes ambientals significatius; no afecta cap pla territorial o sectorial, ni tampoc incidix en cap instrument de planejament parcial; i el seu abast es limita a ordenar l'edificació d'habitatges unifamiliars aïllats, en un àmbit delimitat expressament pel Pla general per a la ubicació de segona residència.  
  
Per tot el que s'ha exposat, s'emet un informe ambiental i territorial estratègic favorable en el procediment de redacció i tramitació del Pla de reforma interior del sector APD/15 del PGMO d'Alacant, de l'Alcoraia, per considerar que no té efectes significatius sobre el medi ambient i el territori.  
  
7. Procediment aplicable  
Als efectes de determinar el procediment i, fonamentalment, els òrgans destinataris de les consultes, s'ha tingut en compte la Guia d'avaluació ambiental per òrgan ambiental municipal, elaborada per la Direcció General de Medi Natural i Avaluació Ambiental i la Direcció General d'Ordenació del Territori, Urbanisme i Paisatge.  
És d'aplicació en el present supòsit el procediment d'avaluació ambiental i territorial estratègica simplificat. És procedent, en conseqüència, d'acord amb el que establix l'article 51 de la LOTUP, la tramitació del pla conforme al títol III, capítol III, sobre tramitació dels plans no subjectes al procediment ordinari d'avaluació ambiental i territorial estratègica. En particular, el procediment de l'article 57 de la LOTUP.  
  
8. Òrgan competent  
És competent l'alcalde, per aplicació de l'article 124.4.ñ) de la LRBRL, i, per delegació, la regidora delegada d'Urbanisme.  
A la vista de tot el que antecedix, la regidora delegada d'Urbanisme, actuant com a òrgan ambiental municipal, resol:  
  
Primer. Emetre informe ambiental i territorial estratègic favorable en el procediment simplificat tramitat en l'expedient de redacció i tramitació del Pla de reforma interior del sector APD/15, de l'Alcoraia.  
  
  
Segon. Publicar el present informe en el Diari Oficial de la Generalitat Valenciana.  
  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels seus efectes si, una vegada publicat en el Diari Oficial de la Generalitat Valenciana, no s'haguera aprovat la modificació proposada en el termini màxim de quatre anys des de la seua publicació. En aquest cas, hauria d'iniciar-se novament el procediment d'avaluació ambiental i territorial estratègica.  
Tercer. La versió del PRI que s'exposarà al públic contindrà les modificacions a què s'ha fet referència en l'apartat 5 de l'exposició de motius.  
Quart. Comunicar la present resolució a l'òrgan promotor i al Ple de l'Ajuntament, òrgan substantiu, als efectes de continuar el procediment, de conformitat amb el que establix l'article 51.7 de la LOTUP.»  
  
  
Alacant, 23 de març de 2018.- El vicesecretari: Germán Pascual Ruiz-Valdepeñas.